CELEX: 31995R1240
Language: el
Date: 1995-05-31 00:00:00
Title: Κανονισμός (ΕΚ) αριθ. 1240/95 της Επιτροπής της 31ης Μαΐου 1995 για καθορισμό του ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια του Ιουνίου 1995

Avis juridique important

|

31995R1240

Κανονισμός (ΕΚ) αριθ. 1240/95 της Επιτροπής της 31ης Μαΐου 1995 για καθορισμό του ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια του Ιουνίου 1995  

Επίσημη Εφημερίδα αριθ. L 121 της 01/06/1995 σ. 0060 - 0060

ΚΑΝΟΝΙΣΜΟΣ (ΕΚ) αριθ. 1240/95 ΤΗΣ ΕΠΙΤΡΟΠΗΣ της 31ης Μαΐου 1995 για καθορισμό του  ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια του Ιουνίου  1995Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς  στον τομέα των οπωροκηπευτικών  (1), όπως τροποποιήθηκε τελευταία από τον κανονισμό (ΕΚ) αριθ.  997/95 της Επιτροπής  (2), και ιδίως το άρθρο 18 παράγραφος 1 τελευταίο εδάφιο, Εκτιμώντας: ότι η αγορά των τοματών θερμοκηπίου παρουσιάζει χαρακτηριστικά διαφορετικά από εκείνα της αγοράς  τοματών υπαίθρου 7 ότι οι τομάτες θερμοκηπίου περιλαμβάνουν, κατά το μεγαλύτερο μέρος, προϊόντα των  ποιοτικών κατηγοριών «extra» και «Ι», οι τιμές των οποίων είναι σαφώς υψηλότερες από εκείνες των  προϊόντων υπαίθρου 7 ότι, προκειμένου να εξασφαλισθεί μια πιο αποτελεσματική στήριξη της αγοράς των τοματών θερμοκηπίου,  πρέπει να παρασχεθεί στις οργανώσεις παραγωγών ή στις ενώσεις των οργανώσεων αυτών η δυνατότητα να  καθορίζουν την τιμή αποσύρσεώς τους σε επίπεδο ανώτερο της κοινοτικής τιμής αποσύρσεως 7 ότι,  σύμφωνα με τις διατάξεις του άρθρου 18 παράγραφος 1 τελευταίο εδάφιο του κανονισμού (ΕΟΚ) αριθ.  1035/72, αποδεικνύεται δικαιολογημένος ο καθορισμός του ανώτατου επιπέδου της τιμής αποσύρσεως των  προϊόντων αυτών δια της εφαρμογής στις τιμές, στις οποίες έχουν καθοριστεί για το μήνα Ιούνιο 1994  μιας μεταβολής της ίδιας τάξεως με εκείνη που ελήφθη υπόψη από το Συμβούλιο κατά τον καθορισμό των  τιμών βάσεως και των τιμών αγοράς για τις τομάτες για το μήνα Ιούνιο 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για το μήνα Ιούνιο 1995, οι οργανώσεις παραγωγών ή οι ενώσεις των  οργανώσεων αυτών δύνανται να καθορίζουν, για τις τομάτες θερμοκηπίου, τιμές αποσύρσεως οι οποίες να  ευρίσκονται κατά ανώτατο όριο στα ακόλουθα επίπεδα σε Ecu ανά 100 χιλιόγραμμα καθαρού βάρους: -  για  τον  Ιούνιο  (από 11 έως 20):  36,33, (από 21 έως 30):  33,41. Άρθρο 2 Οι οργανώσεις παραγωγών κοινοποιούν στις εθνικές αρχές τα ακόλουθα στοιχεία, τα οποία  ανακοινώνονται από τις τελευταίες στην Επιτροπή: -  την περίοδο κατά τη διάρκεια της οποίας εφαρμόζονται οι τιμές αποσύρσεως, -  τα επίπεδα των προβλεπόμενων και εφαρμοζόμενων τιμών αποσύρσεως. Άρθρο 3 Ο παρών κανονισμός αρχίζει να ισχύει στις 11 Ιουνίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 31 Μαΐου 1995. Για την Επιτροπή Franz FISCHLER Μέλος της Επιτροπής